
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1593 

10 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος χορήγησης Καταστάσεων Επιβίβασης, στο 
Μόνιμο Στρατιωτικό Προσωπικό στους Εφέδρους 
Αξιωματικούς, Δοκίμους Εφέδρους Αξιωματικούς 

και Οπλίτες των Ε.Δ.»... 1 

Ορισμός τακτικών και αναπλ. μελών και Γραμματέατης 
Διοικητικής Επιτροπής Αεροπορικών Επιτάξεων «. 2 

Υπερωριακή Απασχόληση των Υπαλλήλων της Εθνι¬ 
κής Υπηρεσίας Πληροφοριών. 3 

Καθορισμός αποζημίωσης του Προέδρου, των μελών 
και του γραμματέα της Ομάδας Εργασίας για την 
καταπολέμηση του Οργανωμένου Εγκλήματος.... 4 

Διαδικασία χορήγησης εκπαιδευτικών αδειών στα μέ¬ 
λη του Ε.Π. και Ε.Ε.Π. των Τ.Ε.Ι. και υποχρεώσεις 

των αδειούχων. 8 

Διεύρυνση της Γεωδαιτικής και Γεωφυσικής Επιτρο¬ 
πής του Κράτους...·, 6 

Σύσταση θέσεων προσωπικού στις Διευθύνσεις Υγεί¬ 
ας και Πρόνοιας της Περιφέρειας. 7 

Σύσταση - Συγκρότηση πρωτοβάθμιου Υπηρεσιακού 
Συμβουλίου της Νομαρχιακής Αυτοδιοίκησης Λευ¬ 
κάδας. 8 


ΑΠΟΦΑΣΕΙ Σ 

Αοιθ.Φ. 500/01/61598 0) 

Τρόπος χορήγησης Καταστάσεων Επιβίβασης, στο Μόνι¬ 
μο Στρατιωτικό Προσωπικό στους Εφέδρους Αξιωμα¬ 
τικούς, Δοκίμους Εφέδρους Αξιωματικούς και Οπλίτες 
των Ε.Δ.». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του ΝΔ 263/69 (ΦΕΚΑΊ60) «Περίχορη- 
γήσεως Καταστάσεων Επιβιβάσεως στους Αξιωματικούς 
και Οπλίτες των Ενόπλων Δυνάμεων» όπως αυτές τροπο¬ 
ποιήθηκαν και συμπληρώθηκαν από τις διατάξεις του Αρ¬ 
θρου 20 του Ν. 1911/90 (ΦΕΚΑΊ66). 

β. Τις διατάξεις του Άρθρου 17 του Ν.2641/98 (ΦΕΚ Α' 
211) «Παλλαϊκή Άμυνα και άλλες διατάξεις». 


γ. Τις διατάξεις του άρθρου 4 του Ν. 2685/99 (ΦΕΚ Α’ 35) 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

δ. Τις διατάξεις του Άρθρου 23 του Ν.2703/99 (ΦΕΚ Α’ 
72) «Αναπροσαρμογή συντάξεων συνταξιούχων μελών 
ΔΕΠ των ΑΕΙ, ΕΠ των ΤΕΙ, γιατρών ΕΣΥ και διπλωματικών 
υπαλλήλων, ρύθμιση συνταξιοδοτικών θεμάτων και άλλες 
διατάξεις». 

ε. Τις διατάξεις του άρθρου 29Α Ν. 1558/85, το οποίο 
προστέθηκε από το άρθρο 27 Ν.2081/92, όπως αντικατα- 
στάθηκε από το άρθρο 1 Ν.2469/97. 

στ. Το γεγονός ότι από την παρούσα προκαλείται οικο¬ 
νομική επιβάρυνση ύψους 7,55 δις δρχ. η οποία για το τρέ- 
χον οικονομικό έτος θα καλυφθεί μέσω των Π/Υ των Επι¬ 
τελείων και του Υπ. Οικονομικών και εφεξής εις βάρος εγ¬ 
γεγραμμένων πιστώσεων του προϋπολογισμού του 
ΥΠΕΘΑ, αποφασίζουμε: 

Άρθρο 1 

Δικαιούμενοι Κατάσταση Επιβιβάσεως 

α. Σε όλους γενικά του υπηρετούντες Αξιωματικούς, 
Ανθυπασπιστές και Υπαξιωματικούς (μονίμους, εθελο¬ 
ντές, ανακαταταγέντες, ΕΠΥ κλπ) άνδρες και γυναίκες 
των Ενόπλων Δυνάμεων χορηγείται μία φορά μέσα στο 
ίδιο ημερολογιακό έτος, εφ όσον ταξιδεύουν με κανονική 
ή 4ήμερη άδεια κατάσταση επιβιβάσεως μετ’ επιστρο¬ 
φής, για ένα μόνο τόπο προορισμού της επιθυμίας τους 
και με μεταφορικό μέσο της αρεσκείας τους. Ειδικά για 
τους μετακινούμενους από και προς του Νομούς Έβρου, 
Ροδόπης, νησιά Ανατολικού Αιγαίου (και Ν.Λήμνου) Δω- 
δεκανήσου,Κρήτης και της Κύπρου είναι δυνατή η χορή¬ 
γηση της ΚΕ με μέσο μετακίνησης τα αεροσκάφη της ΟΑ. 

β. Στους μαθητές των στρατιωτικών παραγωγικών Σχο¬ 
λών, χορηγείται τρεις φορές μέσα στο ίδιο ημερολογιακό 
έτος, κατάσταση επιβιβάσεως με όλα τα συγκοινωνιακά 
μέσα πλήν Ο. Α για ένα μόνο τόπο προορισμού της επιθυ¬ 
μίας τους. 

γ. Στους εφέδρους αξιωματικούς, δοκίμους εφέδρους 
αξιωματικούς και οπλίτες που υπηρετούν πλήρη θητεία 
χορηγείται κατάσταση επιβιβάσεως (ΚΕ) μετ’ επιστροφής 
εφόσον ταξιδεύουν με κανονική, μικρής διάρκειας ή ειδι¬ 
κή άδεια από την Μονάδα που υπηρετούν στον τόπο μόνι¬ 
μης κατοικίας, μέχρι οκτώ (8) φορές κατά την διάρκεια 
της θητείας τους. 

Για τους υπηρετούντες σε Μονάδες Ν.Έβρου, Ροδό- 

ΠΓ)ζ, με ττ|ν προϋπόθεση ότι ο τόπος μόνιμες κατοικίας 
απέχει άνω των 500 χλμ. από την Μονάδα που υπηρετούν 
καθώς και στα νησιά Ανατολικού Αιγαίου (και Ν.Λήμνου), 
Δωδεκανήσου, κίρήτης και Νήσου Κύπρου είναι δυνατή η 
χορήγηση τεσσάρων (4) ΚΕ, από το σύνολο των οκτώ (8) 
κατά την διάρκεια της θητείας τους, με μέσο μετακίνησης 
τα αεροσκάφη της ΟΑ. 

Για τους υπηρετούντες μειωμένη θητεία διάρκειας δώ¬ 
δεκα (12) μηνών ο αριθμός του συνόλου των χορηγούμε¬ 
νων καταστάσεων μειώνεται στις έξι (6) εκ των οποίων 
τρεις (3) με μέσο μετακίνησης τα αφη της ΟΑ. 

Για τους υπηρετούντες μειωμένη θητεία έξι (6) μηνών το 
σύνολο των χορηγουμένων ΚΕ δεν δύναται να υπερβαί¬ 
νουν τις τρεις (3) εκ των οποίων δύο (2) με μέσο μετακίνη¬ 
σης τα αφη της ΟΑ. , , , 

Για τους υπηρετούντες μειωμένη θητεία τριών μηνών 
θα χορηγείται μία (1) Κ.Ε. η οποία μπορεί να εκδοθεί με μέ¬ 
σο μετακίνησης τα αφη της ΟΑ. 

Άρθρο 2 
Μέσο Ταξιδιού 

α. Για τις χερσαίες διαδρομές οι οποίες εξυπηρετού¬ 
νται από τον ΟΣΕ η Κατάσταση Επιβίβασης θα εκδίδεται 
για το συγκοινωνιακό μέσο του ΟΣΕ. Για το στρατιωτικό 
προσωπικό των παρ. α και β του άρθρου 1 που μετακινεί¬ 
ται με τα συγκοινωνιακά μέσα του ΟΣΕ η ΚΕ είναι δυνατόν 
να εκδίδεται για τις αμαξοστοιχίες ποιότητος. Οπου δεν 
υφίσταται δίκτυο του ΟΣΕ, η κίνηση θα πραγματοποιείται 
διάτων υπεραστικών λεωφορείων του ΚΤΕΛ. Ειδικά για τα 
Κέντρα Κατάταξης Νεοσύλλεκτων, κατ’ εξαίρεση των δια¬ 
τάξεων της παρούσης, οι Διοικητές Σχηματισμών και αντι¬ 
στοίχων δύνανται να εγκρίνουν την χρησιμοποίηση και 
άλλων μέσων μεταφοράς του προσωπικού, εφόσον τού¬ 
το κρίνεται επιχειρησιακά αναγκαίο, οικονομικά συμφε- 
ρότερο και χρονικά - ποιοτικά προσφορότερο. 

β. Για τις θαλάσσιες διαδρομές, θα χορηγείται ΚΕ για τα 
συνήθη επιβατικά Ακτοπλοϊκά πλοία (πλήν ΡΙΎΙΝΟ 001.- 
Ρ ΗIΝ 5 & ΟΑΤ ΑΜΑΡΑΝ) τα οποία εκτελούν δρομολόγια σε 
λιμένες εσωτερικού ή για πλοία τα οποία εκτελούν τοπικά 
δρομολόγια σε γραμμές μή εξυπηρετούμενες υπό των 
επιβατηγών πλοίων της τακτικής ακτοπλοΐας. 

γ. Για τις μικτές διαδρομές η ΚΕ θα χορηγείται ξεχωρι¬ 
στά για κάθε συγκοινωνιακό μέσο που εξυπηρετεί την οι¬ 
κεία διαδρομή ή τμήμα αυτής. 

δ. Οι υπηρετούντες στην Κύπρο στρατιωτικοί οι οποίοι 
επιθυμούν να ταξιδεύουν στην Ελλάδα για να διανύσουν 
την κανονική τους άδεια, εφόσον δικαιούνται ΚΕ, δύνα- 
νται να ταξιδεύουν με πλοία Ελληνικής Εταιρείας ή Κυ¬ 
πριακής που έχει γραφεία στην Ελλάδα, αποδέχεται τις 
ΚΕ και την εξόφλησή τους στην Ελλάδα σε Ελληνικές 
Δραχμές. 

Επίσης είναι δυνατή η χορήγηση ΚΕ με την Ολυμπιακή 
Αεροπορία σύμφωνα με τις διακρίσεις και προϋποθέσεις 
των παραγράφων α και γ, του άρθρου 1, του παρόντος. 

Άρθρο 3 

Θέσεις Ταξιδευόντων με ΚΕ 

α. Στον ΟΣΕ δικαιούνται να ταξιδεύουν με ΚΕ 

(1) Στην Α’ Θέση με δικαίωμα χρήσης κλινάμαξας Ά Θέ¬ 
σης: 

Όλοι οι Ανώτατοι Αξιωματικοί και Συνταγματάρχες και 
οι αντίστοιχοι του Ναυτικού και της Αεροπορίας. 

(2) Στην Β’Θέση 


(α) Οι Αντισυνταγματάρχες, Ταγματάρχες, Λοχαγοί και 
οι ανπστοιχοι του Ναυτικού και της Αεροπορίας. 

(β) Ολοι οι λοιποί στρατιωτικοί που δεν αναφέρονται πα¬ 
ραπάνω. 

β. Στα Ακτοπλοϊκά Μέσα 

(1) Διακεκριμένη Α’ θέση σε όλους τους Ανώτατους και 
Συνταγματάρχες και οι αντίστοιχοι του Ναυτικού και της 
Αεροπορίας. 

(2) Διακεκριμένη Β’ θέση σε όλους τους υπολοίπους 
στρατιωτικούς των Ε.Δ που δεν αναφέρονται παραπάνω. 

γ. Στα Υπεραστικά Λεωφορεία: Δεν υφίσταται διάκριση 
θέσεων. 

δ. Στα Αεροπλάνα: 

(1) Στην Α’ Θέση Αεροπλάνου: Αρχηγός και Υπαρχηγός 
Γενικού Επιτελείου Εθνικής Άμυνας (ΓΕΕΘΑ), Αρχηγοί 
Γενικών Επιτελείων, Διοικητής Στρατιάς, Γ ενικός Επιθεω¬ 
ρητής Στρατού, Αρχηγός Στόλου, Αρχηγός Τακτικής Αε¬ 
ροπορίας. 

(2) Στην Οικονομική Θέση: Όλοι οι λοιποί στρατιωτικοί 
των Ε.Δ που δεν αναφέρονται παραπάνω. 

Άρθρο 4 

Λεπτομέρειες Εκδόσεως και Χρήσεως Καταστάσεως 
Επιβιβάσεων 

α. Οι καταστάσεις Επιβιβάσεως (ΚΕ) αποτελούν έγγρα¬ 
φα αποδεικτικά και δικαιολογητικά κινήσεως επί πιστώσει 
για λογαριασμό της Στρατιωτικής Υπηρεσίας, και χρησι¬ 
μοποιούνται μόνο από τον δικαιούχο ο οποίος δεν έχει δι¬ 
καίωμα μεταβιβάσεως. 

β. Εκδίδονται σε ειδικά έντυπα από τις εξουσιοδοτού¬ 
μενες για τον σκοπό αυτό Μονάδες του οικείου Επιτελεί¬ 
ου. 

γ. Σε περίπτωση απώλειας Κατάστασης Επιβιβάσεως 
δεν καθίσταται δυνατή η δικαιολόγηση, παρά μόνο κατό¬ 
πιν ειδικής για αυτό Δγής του οικείου Επιτελείου, μετά την 
εξακρίβωση των συνθηκών απώλειας. 

δ. Οι καταστάσεις επιβιβάσεως πρέπει να εκδίδονται 
από την Μονάδα χορήγησης μέχρι τελικού προορισμού 
μετ’ επιστροφής. 

ε. Η χορήγηση Καταστάσεων Επιβιβάσεως, προς καλύ¬ 
τερη παρακολούθηση των δικαιουμένων και αποφυγή 
καταστρατηγήσεων,να καταχωρείται στα ατομικά έγ¬ 
γραφα των λαμβανόντων αυτές καθώς και όπου αλλού 
κρίνεται σκόπιμα προς υποβοήθηση του έργου της Μο¬ 
νάδας. 

στ. Για να δικαιούνται Κατάσταση Επιβίβασης ο ταξι- 
δεύων, πρέπει επί του εκδιδομένου φύλλου αδείας να 
αναγράφεται η ένδειξη ότι ο ενδιαφερόμενος «δικαιούται 
Κατάσταση Επιβίβασης, * 

ζ. Η ισχύς των λόγω αδείας χορηγουμένων Καταστάσε¬ 
ων Επιβιβάσεως ορίζεται δίμηνος από της εκδόσεώς των. 
Πέραν του διμήνου καμία ισχύ έχουν και πρέπει να επι- 
στρέφονται στην εκδούσα Αρχή της Μονάδας για ακύρω¬ 
ση. Επίσης υποχρεούται ο Στρατιωτικός όπως επιστρέφει 
στην Μονάδα, για ακύρωση, τυχόν μη χρησιμοποιηθείσα 
από αυτόν Κατάσταση Επιβιβάσεως. 

η. Για να μη γίνεται χρήση των Καταστάσεων Επιβιβά- 
σεως, ή των βάσει αυτών εκδοθέντων εισιτηρίων, από ξέ¬ 
να άτομα, τα αρμόδια όργανα ελέγχου των συγκοινωνια¬ 
κών μέσων δικαιούνται όπως ελέγχουν κατά την παράδο¬ 
ση της Καταστάσεως Επιβιβάσεως ή κατά τον έλεγχο των 
εισιτηρίων, την ταυτότητα των κινουμένων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 5 

Καταργούμενες Διατάξεις 

α. Από την θέση σε ισχύ της παρούσης καταργούνται: 

(1) Η Φ. 8600/00/30/14-10-69/Απ. ΥΕΘΑ. 

(2) Οι διατάξεις της Φ.092.5/14/252831/22-4-82 Απ.ΥΕ- 
ΘΑ που αντίκεινται στην παρούσα. 

(3) Κάθε άλλη διάταξη που αντίκειται στην παρούσα. 

Άρθρο 6 
Έναρξη Ισχύος 

Η παρούσα τίθεται σε ισχύ από δημοσιεύσεώς της στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αθήνα, 3 Αυγούστου 1999 

Ο ΥΠΟΥΡΓΟΣ 

Α.Α. ΤΣΟΧΑΤΖΟΠΟΥΛΟΣ 
-♦- 

Αριθ. 141α (2) 

Ορισμός τακτικών και αναπλ.μελών και Γραμματέατης Δι¬ 
οικητικής Επιτροπής Αεροπορικών Επιτάξεων «. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 2292/1995 « Περί Υπουργείου 
Εθνικής Άμυνας κ.λ.π.». 

β. Τις διατάξεις των παραγράφων 1,2,3,4 και 5 του άρ¬ 
θρου 2 του Ν.Δ. 650/1948 περί τροποποιήσεως και συ- 
μπληρώσεως του Ν.4442/1929 « περί στρατιωτικών, ναυ¬ 
τικών και αεροπορικών εισφορών και ναυλώσεων». 

γ. Τις διατάξεις της παραγράφου 2 του άρθρου 11 του 
Ν. 1406/1983, όπως προστέθηκε με το άρθρο 9 του Ν. 
1649/1986. 

δ. Το με αριθμ. Πρωτ. 91/11-3-99 έγγραφο του Προέ¬ 
δρου Αρείου Πάγου 

ε. Το με αριθμ. Πρωτ. 3314/22-4-99 έγγραφο του Εφε- 
τείου Αθηνών. 

στ. Το με αριθμ. Πρωτ. 2/14894/0004/5-3-99 έγγραφο 
του Γενικού Λογιστηρίου του Κράτους 
ζ. Το με αριθμ.Πρωτ. 3819/15-3-99 έγγραφο του 
Ε.Β.Ε.Α. 

η. Το Φ.4111ΑΔ.502203ΙΣ.689/12-3-99/ΓΕΑ/Β4/1α 
θ. Το υπ’ αριθμ. Φ.400/420379ΙΣ.58/21-6-99 
ΓΕΕΘΑ/ΔΔΓ 

ι. Την υπ’ αριθμ. Πρωτ. 29261/7-10-1996 Κοινή Απόφα¬ 
ση του Πρωθυπουργού και του Υπουργού Εθνικής Άμυ¬ 
νας «Περί ανάθεσης αρμοδιοτήτων Υπουργού Εθνικής 
Άμυνας στον Υφυπουργό Εθνικής Άμυνας Δημ. Αποστο- 
λάκη που δημοσιεύθηκε στο ΦΕΚ 933/Τεύχος Β’ /10-10- 
96, αποφασίζουμε: 

Ορίζουμε τακτικά μέλη της Διοικητικής Επιτροπής Αε¬ 
ροπορικών Επιτάξεων τους: 
α. Αρεοπαγίτη,Δαμιανό Παπαθανάση 
β. Εφέτη Αθηνών, Δημήτριο Μουστάκα, 
γ. Ασμχο (ΔΓΎ), Δημ. Χριστοφόρου 
δ. Υπάλληλο Α’του Κλάδου ΠΕ-Δημοσιονομικώντου Γε¬ 
νικού Λογιστηρίου του Κράτους, Ροζαλία Αντωνάτου- 
Μαλλιώρη. 

ε. Α’ Αντιπρόεδρο του Ε.Β.Ε.Α., Ιωάννη Καπράλο 

2. Αναπληρωματικά μέλη των παραπάνω, τους: 


α. Αρεοπαγίτη, Γεώργιο Χριστόφιλο. 
β. Εφέτη Αθηνών, Γεώργιο Αδαμόπουλο. 
γ. Επγο (ΤΥΕ), Δημ. Κοντογιάννη 
δ. Υπάλληλο με βαθμό Α’του Κλάδου ΠΕ-Δημοσιονομι- 
κών του Γενικού Λογιστηρίου του Κράτους Μυρσίνη 
Τσαχπίνη. 

ε. Β 1 Αντιπρόεδρο του Ε.Β.Ε.Α., Δημ. Μπερτζελέτο 

3. Η θητεία των παραπάνω μελώντης Δ. Ε.Α.Ε. είναι ετή¬ 
σια και αρχίζει από της δημοσιεύσεώς στην εφημερίδα 
της Κυβερνήσεως. 

4. Γραμματέα της Δ.ΕΆ.Ε. ορίζουμε την Υπλγό (ΔΓ) 
Καρκαλούσου Αικατερίνη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιουλίου 1999 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

-φ- 

Αριθ. 2/45104/0022 (3) 

Υπερωριακή Απασχόληση των Υπαλλήλων της Εθνικής 
Υπηρεσίας Πληροφοριών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ & 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Οι Υπουργοί Εσωτερικών, Δημόσιας Διοίκησης και Απο¬ 
κέντρωσης και Οικονομικών έχοντας υπόψη: 

α. Τις διατάξεις των παραγράφων 2 και 3 του άρθρου 18 
του Ν.2470/97, όπως τροποποιήθηκε με το άρθροΐδ του 
Ν. 2592/98. 

β. Την υπ’ αριθμ.Πρωτ.2022941/2297/0022/7-4-98/ 
Υπ.Οικονομικών/ Γ.Λ. Κ./Δ/νση 22η εγκύκλιο του Ν. 
2592/98. 

γ. Τις διεθνείς ανακατατάξεις και εξελίξεις στις γειτο¬ 
νικές μας χώρες που επηρεάζουν άμεσα την εθνική 
ασφάλεια της χώρας και απαιτούν από το προσωπικό 
της ΕΥΠ και ιδιαίτερα αυτού των Περιφερειακών Μονά¬ 
δων να εργάζεται υπό εξαιρετικές και έκτακτες συνθή¬ 
κες κατά τις ημέρες των αργιών, τις εξαιρέσιμες ημέρες, 
τις νυκτερινές ώρες καθώς και πέραν του ωραρίου της 
ημερήσιας απασχόλησης για να μπορεί με αυτόν τον 
τρόπο να ανταπεξέρχεται έγκαιρα και αποτελεσματικά 
στο έργο της διαφύλαξης της Εθνικής Ασφάλειας της 
Χώρας. 

δ. Τη διάταξη του άρθρου 1 παρ. 2α του Ν.2469/1997 
(ΦΕΚ Α 38). 

ε. Την αριθ.1107147/1239/0006Α/4-10-96 (ΦΕΚ 922 τ. 
Β’) απόφαση του Πρωθυπουργού και του Υπουργού Οι¬ 
κονομικών, «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

στ. Τις διατάξεις του άρθρου 40 του Ν.849/78, όπως συ¬ 
μπληρώθηκε με το άρθρο 8 του Ν.2129/93. 

ζ. Την εγκριθείσα πίστωση στον Π/Υ Ε.Υ.Π. ΕΦ 11-610 
ΚΑ 0511 «Αποζημίωση για υπερωριακή εργασία ύψους 
τριάντα τεσσάρων εκατομμυρίων (34.000.000) δρχ., απο¬ 
φασίζουμε: 

1. Εγκρίνουμε την υπερωριακή εργασία των υπαλλήλων 
της Εθνικής Υπηρεσίας Πληροφοριών για την αντιμετώπι¬ 
ση των εποχικών, εκτάκτων και επειγουσών υπηρεσιακών 
αναγκών για το χρονικό διάστημα από 1.7.1999 έως 
31.12.1999. 

2. Εξουσιοδοτούμε τον αρμόδιο για θέματα διοικητικής 
μέριμνας Β’ Υποδιοικητή Ε.Υ.Π. ΠΑΝΑΓΙΩΤΗ ΠΕΡΔΙΚΟΥ- 
ΡΗ για την κατανομή των ωρών αυτών στο προσωπικό της 
Υπηρεσίας ανάλογα με τις ανάγκες που θα παρουσιάζο¬ 
νται κάθε φορά. 

3. Ο έλεγχος της πραγματικής παροχής υπερωριακής 
απασχόλησης θα γίνεται από τους Προϊσταμένους Διευ¬ 
θύνσεων και Μονάδων, σύμφωνα μετά καθοριζόμενα από 
το νόμο. 

4. Καθορίζουμε ως ανώτατο αριθμό υπαλλήλων τους 
επτακόσιους τριάντα (730), οι οποίοι θα απασχοληθούν 
υπερωριακά μέχρι είκοσι χιλιάδες (20.000) ώρες για χρο¬ 
νικό διάστημα από 1.7.1999 έως 31.12.1999, από 15.00 
μ.μ. έως 7.30 π.μ. της επόμενης ημέρας ως επίσης όλο το 
24ωρο Σαββάτου, Κυριακής και Αργιών. 

Η παρούσα να δημοσιευθεί στην Εφημερίδα τ ς Κυβέρ¬ 
νησης. 

Αθήνα, 8 Ιουλίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ Ν. ΧΡΙΣΤΟΔΟΥΛΑΚΗΣ 

-Φ- 

Αριθ. 2/48304/0022 (4) 

Καθορισμός αποζημίωσης του Προέδρου των μελών και 
του γραμματέα της Ομάδας Εργασίας για την κατα¬ 
πολέμηση του Οργανωμένου Εγκλήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α) Την παρ. 6 του άρθρου 5 του Ν. 2408/1996 (ΦΕΚ 
104Α) 

β) Την περίπτωση ι της παραγράφου 1 του άρθρου 23 
του Ν .2145/1993(ΦΕΚ 88Α) 

γ)Τον Ν.2470/1997(ΦΕΚ 40Α) 

δ) Το άρθρο 40 του Ν.849/78 όπως συμπληρώθηκε με 
τις διατάξεις του άρθρου 8 του Ν.2129/93. 

ε)Τις αριθμ.34656/5.3.1998 και 44479/10.4.1998 
Υπουργικές Αποφάσεις περί συστάσεως και συμπληρώ- 
σεως της ανωτέρω Ομάδας Εργασίας. 

στ)Τό άρθρο 29α του ν. 1558/85 Κυβέρνηση και Κυβερ¬ 
νητικά όργανα που προστέθηκε με το άρθρο 27 του 
ν.2081/1982 και αντικαταστάθηκε από το άρθρο 1 του 
ν.2469/97. 

ζ)Την κοινή απόφαση 1107147/1239/0006Α/4.10.96 του 
Πρωθυπουργού και του Υπουργού Οικονομικών» Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

η)Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ (ΚΑΕ 0264) που δεν επιχορηγείται από τον 
κρατικό προϋπολογισμό, ύψους 2,200.000 δραχμών, 
αποφασίζουμε: 

Α.Καθορίζουμε την μηνιαία αποζημίωση του Προέ¬ 
δρου, των μελών και της γραμματέως της Επιτροπής ως 
εξής. 

Για τον πρόεδρο και τα μέλη 30.000 μηνιαίως και για 
χρονικό διάστημα ΙΟμηνώνκαι για τονγραμματέα 10.000 
μηνιαίως για το ίδιο χρονικό διάστημα. 


Β.Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ Ε. ΓΙΑΝΝΟΠΟΥΛΟΣ 

-φ- 

Αριθ. Φ1/Ε5/1311 (5) 

Διαδικασία χορήγησης εκπαιδευτικών αδειών στα μέλη 

του Ε.Π. και Ε.Ε.Π. των Τ.Ε.Ι. και υποχρεώσεις των 

αδειούχων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 κεφ. Ε' του ν. 1404/1983 
(ΦΕΚ 173 τ.Α') «Δομή και λειτουργία των Τεχνολογικών 
Εκπαιδευτικών Ιδρυμάτων (Τ.Ε.Ι.)» όπως τροποποιήθηκε 
με την παρ.14 του άρθρου 1 του ν.2621/1998 (ΦΕΚ 136 
τ.Α’) «Ρύθμιση θεμάτων οργάνωσης και λειτουργίας των 
Τεχνολογικών Εκπαιδευτικών Ιδρυμάτων και άλλες διατά¬ 
ξεις». 

2. Το γεγονός ότι από την απόφαση αυτή δεν δημιουρ- 
γείται δαπάνη σε βάρος του Κρατικού προϋπολογισμού. 

3. Την αριθμ. 8/29.6.1999 πράξη-εισήγηση του Επιστη¬ 
μονικού Συμβουλίου του Ι.Τ.Ε., αποφασίζουμε: 

Άρθρο 1 

Διαδικασία χορήγησης εκπαιδευτικής άδειας 

Καθορίζουμε τη διαδικασία χορήγησης εκπαιδευτικής 
άδειας στα μέλη του Ε.Π. και Ε.Ε.Π. των Τ.Ε.Ι. και τις υπο¬ 
χρεώσεις τους ως εξής: 

1. Τα μέλη του Ε.Π. και Ε.Ε.Π. που επιθυμούν να απο¬ 
κτήσουν μεταπτυχιακό τίτλο ή διδακτορικό δίπλωμα σε 
εκπαιδευτικό ίδρυμα της χώρας ή αντίστοιχο αναγνωρι¬ 
σμένο Ίδρυμα του εξωτερικού ή να απασχοληθούν σε χώ¬ 
ρους εργασίας στο εσωτερικό ή στο εξωτερικό στους 
οποίους γίνεται εφαρμογή επιστημονικών ή καλλιτεχνι¬ 
κών μεθόδων και γνώσεων ή να συμμετάσχουν σε ερευ¬ 
νητικό έργο σε εκπαιδευτικό ή επιστημονικό Ίδρυμα ή φο¬ 
ρέα της χώρας ή του εξωτερικού, εφόσον έχουν τις προ¬ 
ϋποθέσεις της παραγρ. 3 περ. Ε’ του άρθρου 20 του 
ν. 1404/1983 και δεν έχουν υπερβεί το 55ο έτος της ηλι¬ 
κίας τους κατά την έναρξη της εκπαιδευτικής τους άδει¬ 
ας, υποβάλλουν στο Συμβούλιο του τμήματος αίτηση για 
χορήγηση εκπαιδευτικής άδειας τουλάχιστον έξι (6) μή¬ 
νες πριν από την έναρξη του προγράμματος. 

2. Μαζί με την αίτηση υποβάλλονται: 

Α) Πίνακας στον οποίο αναφέρονται κατά περίπτωση: 

ΐ) τα πλήρη στοιχεία επωνυμίας και διεύθυνσης της επι¬ 
χείρησης ή του εκπαιδευτικού Ιδρύματος στο οποίο γίνο¬ 
νται δεκτοί για την απόκτηση μεταπτυχιακού τίτλου ή δι¬ 
δακτορικού διπλώματος, την πιθανή χρονική διάρκεια 
αποπεράτωσης των σπουδών τους και τη σχετικότητα 
του τίτλου που θα αποκτήσουν σε σχέση με την ειδικότη¬ 
τα που κατέχουν. 

ϋ)τα πλήρη στοιχεία επωνυμίας και διεύθυνσης του εκ¬ 
παιδευτικού ή επιστημονικού Ιδρύματος στο οποίο προτί- 
θεται να απασχοληθεί ο ενδιαφερόμενος ή να συμμετά- 
σχει σε ερευνητικό έργο, το είδος των συγκεκριμένων ερ¬ 
γασιών ή το ερευνητικό έργο με το οποίο πρόκειται να 

απασχοληθεί ο ενδιαφερόμενος, την πιθανή χρονική 
διάρκεια αποπεράτωσης της συγκεκριμένης απασχόλη¬ 
σης ή του ερευνητικού έργου, το αν θα καταβάλλεται ή όχι 
αμοιβή και σε ποιο ύψος και τη σχετικότητα της απασχό¬ 
λησης ή του ερευνητικού έργου σε σχέση με την ειδικό¬ 
τητα που κατέχει. 

Β) σχετική βεβαίωση της επιχείρησης ή του εκπαιδευτι¬ 
κού Ιδρύματος στο οποίο γίνεται δεκτός για την απόκτη¬ 
ση μεταπτυχιακού τίτλου ή διδακτορικού διπλώματος ή 
βεβαίωση του εκπαιδευτικού ή επιστημονικού Ιδρύματος 
στο οποίο πρόκειται να απασχοληθεί ή να συ μμετάσχει σε 
ερευνητικό έργο και στην οποία θα πρέπει να αναφέρεται 
το αν θα του καταβάλλεται αμοιβή ή όχι. 

Γ) Οι υποψήφιοι διεθνών οργανισμών ή άλλων φορέων 
επισυνάπτουν απόφαση έγκρισης της υποτροφίας για τη 
συμμετοχή τους σε συγκεκριμένο ερευνητικό έργο. 

3. Το Συμβούλιο του Τμήματος εισηγείται στο Συμβού¬ 
λιο του Τ.Ε.Ι. το οποίο στη συνέχεια διαβιβάζει όλα τα σχε¬ 
τικά δικαιολογητικά μαζί με την εισήγηση στην οικεία υπη¬ 
ρεσία του Υπουργείου Εθνικής Παιδείας για έλεγχο και 
έκδοση της απόφασης. 

4. Για παράταση της εκπαιδευτικής άδειας και μέχρι του 
δικαιουμένου χρόνου, σύμφωνα με την παρ. Ια, β’ και γ 
του άρθρου 20 (περιτττ. Ε) του ν. 1404/1983 όπως ισχύει, η 
αίτηση υποβάλλεται στο συμβούλιο του τμήματος τρεις 
(3) τουλάχιστον μήνες πριν από τη λήξη της άδειας που 
έχει ήδη χορηγηθεί. 

Άρθρο 2 

Προγραμματισμός εκπαιδευτικών αδειών 

Με βάση τις υποβαλλόμενες κατά το προηγούμενο 
άρθρο αιτήσεις και μετά από εκτίμηση των υπηρεσια¬ 
κών αναγκών, το συμβούλιο του τμήματος, με την επι¬ 
φύλαξη της παραγ. 6 περιπτ. Ε’ του άρθρου 20 του 
ν. 1404/1983, προγραμματίζει τη χορήγηση των εκπαι¬ 
δευτικών αδειών στα μέλη του Ε.Π. και Ε.Ε.Π. του τμή¬ 
ματος, προηγούνται δε οι υπότροφοι διεθνών οργανι¬ 
σμών ή άλλων φορέων. 

Άρθρο 3 

Υποχρεώσεις αδειούχων εκπαιδευτικών 

1. Τα μέλη του Ε.Π. και Ε.Ε.Π. που έτυχαν εκπαιδευτι¬ 
κής άδειας για χρονικό διάστημα μεγαλύτερο του εξα¬ 
μήνου υποχρεούνται κάθε εξάμηνο να υποβάλλουν στο 
συμβούλιο του τμήματος βεβαίωση του εκπαιδευτικού 
Ιδρύματος για την πορεία των σπουδών τους ως προς 
την απόκτηση μεταπτυχιακού τίτλου ή διδακτορικού δι¬ 
πλώματος ή του εκπαιδευτικού ή επιστημονικού Ιδρύμα¬ 
τος για την πορεία της απασχόλησής τους ή του ερευνη¬ 
τικού τους έργου. 

2. Μετά τη λήξη της εκπαιδευτικής άδειας οι εκπαιδευ¬ 
τικοί υποχρεούνται να υπηρετήσουν στα Τ.Ε.Ι. για διπλά¬ 
σιο χρονικό διάστημα, διαφορετικά καταβάλλουν στο δη¬ 
μόσιο ποσό ίσο με τις αποδοχές του χρόνου που υποχρε¬ 
ώνονται να υπηρετήσουν. 

3. Στα μέλη του Ε.Π. και Ε.Ε.Π. που χορηγήθηκε εκπαι¬ 
δευτική άδεια πάνω από τρεις (3) μήνες, δεν επιτρέπεται 
κατά τη διάρκεια της άδειας αυτής οποιαδήποτε απασχό¬ 
ληση. 

4. Οι υπότροφοι διεθνών οργανισμών ή άλλων φορέων, 
για τον καθορισμό των αποδοχών τους σύμφωνα με την 
περίπτωση Ε παραγρ. 4 του άρθρου 20 του ν. 1404/1983, 
θεωρούνται ως μισθοδοτούμενοι από το φορέα απασχό¬ 
λησής τους. 


Άρθρο 4 

Διακοπή εκπαιδευτικής άδειας 

1. Διακοπή εκπαιδευτικής άδειας από υπαιτιότητα του 
αδειούχου αποτελεί άρνηση εκτέλεσης καθήκοντος που 
διώκεται και πειθαρχικά κατά τις κείμενες διατάξεις οι δε 
επιπλέον αποδοχές και τα τυχόν καταβληθέντα έξοδα με¬ 
τάβασης και επιστροφής επιστρέφονται σύμφωνα με τις 
διατάξεις περί δημοσίου λογιστικού. 

2. Εάν η διακοπή οφείλεται σε λόγους υγείας ή ανώτε¬ 
ρης βίας, ο εκπαιδευτικός υποχρεούται να προσκομίσει 
βεβαίωση νοσοκομείου εφόσον βρίσκεται στο εξωτερικό 
ή της οικείας υγειονομικής επιτροπής εφόσον βρίσκεται 
στο εσωτερικό ή να αποδείξει τους προβαλλόμενους λό¬ 
γους ανώτερης βίας, διαφορετικά εφαρμόζονται τα ανα- 
φερόμενα στην προηγούμενη παράγραφο. Τους προβαλ¬ 
λόμενους λόγους ανώτερης βίας κρίνει το υπηρεσιακό 
συμβούλιο του άρθρου 32 του ν. 1404/1983 

Από τη δημοσίευση της απόφασης αυτής καταργεί- 
ται η αρ. Ε5/3867/25.6.1984 (ΦΕΚ 448 τ. Β') απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Β1/318 (6) 

Διεύρυνση της Γεωδαιτικής και Γεωφυσικής Επιτροπής 
του Κράτους 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του ν.δ/τος 
3998/1959 (Α'226). 

2. Τις διατάξεις του άρθρου 29Α. του ν. 1558/85 όπως 
αυτό προσετέθη μετο άρθρο 27 του ν. 2081/92 και τρο¬ 
ποποιήθηκε με το άρθρο 1 παρ. 2α του ν. 2469/97 (Α’ 
38). 

3. Τα έγγραφα 8/95 και 23/99, της Γεωδαιτικής και Γεω¬ 
φυσικής Επιτροπής του Κράτους. 

4. Το γεγονός ότι από την έκδοση της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Η σύνθεση της Γεωδαιτικής και Γεωφυσικής Επιτροπής 
του Κράτους που προβλέπεται από τις διατάξεις της 
παρ.4 του άρθρου 1 της απόφασης ΣΤ5/14/1982 (Β’435) 
και της Υ,Α. 81/223/1986 (Β’ 270) διευρύνεται με τη συμ¬ 
μετοχή εκπροσώπου του Οργανισμού Κτηματολογίου και 
Χαρτογραφήσεων Ελλάδος (ΟΚΧΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Αριθ. Δ3α/οικ. 509 (7) 

Σύσταση θέσεων προσωπικού στις Διευθύνσεις Υγείας 
και Πρόνοιας της Περιφέρειας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 5 του άρθρο 7 του Ν. 
2519/1997 (ΦΕΚ 165 Α') «Ανάπτυξη και εκσυγχρονισμός 
του Εθνικού Συστήματος Υγείας, οργάνωση των υγειονο¬ 
μικών υπηρεσιών, ρυθμίσεις για το φάρμακο και άλλες 
διατάξεις». 

2. Τη διάταξη της παρ. 4του άρθρου 2 του Ν. 2503/1997 
(ΦΕΚ 107Α ) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» για τη στελέχωση των υπηρεσιών 
της Περιφέρειας και τη διάταξη της παρ. 2 του άρθρου 6 
του ως άνω Νόμου για τη σύσταση Διεύθυνσης Υγείας και 
Πρόνοιας σε κάθε Περιφέρεια της Χώρας. 

3. Τις διατάξεις του άρθρου 27 του Ν. 2081/92 (ΦΕΚ 
154Α') με τις οποίες προστέθηκε στο Ν. 1558/1985 νέο άρ¬ 
θρο 29Α, όπως τροποποιήθηκε το άρθρο 1 του Ν. 


2469/1997 και το γεγονός ότι από τις διατάξεις της πα¬ 
ρούσας απόφασης εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των 673.000.000 δρχ. και 
θα προβλέπεται για τα επόμενα έτη στον προϋπολογισμό 
των Περιφερειών. Για το τρέχον έτος η σχετική δαπάνη θα 
βαρύνει τον προϋπολογισμό του Υπουργείου Υγείας και 
Πρόνοιας (Φ. 210 - ΚΑΕ 5184), θα προσδιορισθεί και θα 
δεσμευτεί κατά την έγκριση πλήρωσης των συνιστώμε- 
νων θέσεων από το αρμόδιο όργανο. 

4. Την αριθ. 1107147/1239/0006Α/4.10.96 (ΦΕΚ 922 Β') 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Ν. Χριστοδουλάκη). 

5. Την 8211/8.3.99 κοινή απόφαση του Πρωθυπουργού 
και του Υπουργού Εσωτερών, Δ.Δ. και Α. για την ανάθεση 
αρμοδιοτήτων στους Υφυπουργούς Εσωτερικών, Δ.Δ. 
και Α. (ΦΕΚ198Β ). 

6. Τις υπηρεσιακές ανάγκες, αποφασίζουμε: 

Άρθρο 1 

1. Συνιστώνται στις Διευθύνσεις Υγείας και Πρόνοιας 
των κατωτέρω Περιφερειών της χώρας οι ακόλουθες θέ¬ 
σεις μετριετή θητεία, κατά κατηγορία και κλάδο ως εξής: 

2. Οι θέσεις αυτές προστίθενται στις θέσεις προσωπι¬ 
κού, που προβλέπονται στον Οργανισμό κάθε Περιφέρει¬ 
ας για την παροχή υπηρεσιών σχολικής υγείας στις κατω¬ 
τέρω Διευθύνσεις Δευτεροβάθμιας Εκπαίδευσης για 
τους Συμβουλευτικούς Σταθμούς Νέων (Σ.Σ.Ν.) και τις 
αντίστοιχες Διευθύνσεις Πρωτοβάθμιας Εκπαίδευσης 
του Υπουργείου Εθνικής Παιδείας και Θρησκευμάτων: 
α. Α' Δ/νση Δ/θμιας Εκπ/σης Αθηνών, 
β. Β' Δ/νση Δ/θμιας Εκπ/σης Αθηνών, 
γ. Γ Δ/νση Δ/θμιας Εκπ/σης Αθηνών, 
δ. Δ' Δ/νση Δ/θμιας Εκπ/σης Αθηνών, 
ε. Δ/νση Δ/θμιας Εκπ/σης Ανατ. Αττικής, 
στ. Δ/νση Δ/θμιας Εκπ/σης Δυτ. Αττικής, 
ζ. Δ/νση Δ/θμιας Εκπ/σης Πειραιά, 
η. Δ/νση Δ/θμιας Εκπ/σης Αχαΐας. 
θ. Α' Δ/νση Δ/θμιας Εκπ/σης Θεσσαλονίκης, 
ι. Β' Δ/νση Δ/θμιας Εκπ/σης Θεσσαλονίκης, 
ια. Δ/νση Δ/θμιας Εκπ/σης Ηρακλείου, 
ιβ. Δ/νση Δ/θμιας Εκπ/σης Ρεθύμνου. 
ιγ. Δ/νση Δ/θμιας Εκπ/σης Ιωαννίνων. 
ιδ. Δ/νση Δ/θμιας Εκπ/σης Λάρισας, 
ιε. Δ/νση Δ/θμιας Εκπ/σης Σάμου, 
ιστ. ΣιβιτανίδειοςΔημόσια Σχολή Τεχνών και Επαγγελμάτων. 
Άρθρο 2 

Προσόντα διορισμού στις θέσεις του ανωτέρω άρθρου 
ορίζονται τα προβλεπόμενα στις διατάξεις του Π. Δ/τος 
194/1988 (ΦΕΚ 84Α) όπως αυτό ισχύει κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1999 

Ο! ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-φ- 

Αριθ.Δ. ΔΙΟΙΚ. 702 (8) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου της Νομαρχιακής Αυτοδιοίκησης Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις: 

α)Τηςπαρ. 1β του άρθρου 158τωνπαρ. 2 και 4 του άρ¬ 
θρου 159 των παρ. 2, 4 και 5 του άρθρου 160 της παρ.2 
του άρθρου 161 του άρθρου 162καιτωνπάρ.2,3και5του 
άρθρου 163 Υ.Κ. και των παρ. 9 και 17 του άρθρου δεύτε¬ 
ρου του Ν. 2683/1999 (ΦΕΚ 19/Α). 

β) Των άρθρων 36 παρ.1 και 43 του Π.Δ/τος 410/1988 
(ΦΕΚ 191/Α) και της παραγράφου 84 του άρθρου 40 του 
Ν. 1884/1990 (ΦΕΚ81/Α). 

γ) Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε άρθρο 29 Α στον 1558/1985 (ΦΕΚ 137/Α'). 

δ) Τις οργανικές διατάξεις της Νομ. Αυτ/σης Λευκάδας 
(ΦΕΚ 421/95/Β), 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολο¬ 
γισμού γιατί με την παρούσα σύσταση δεν μεταβάλλεται ο 
αριθμός των μελώντου υφισταμένου κατά την έναρξη ισχύος 
του Ν. 2683/1999 Υπηρεσιακού Συμβουλίου, αποφασίζουμε: 

1. Συγκροτούμε στην Νομ/κή Αυτ/ση Λευκάδας πεντα¬ 


μελές Υπηρεσιακό Συμβούλιο αρμόδιο για όλο το προσω¬ 
πικό Ν. Α. Λευκάδας πλην των υπαλλήλων με βαθμό γενι¬ 
κού διευθυντή ως εξής: 

Α) Τρεις (3) μόνιμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

Β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2. Τα υπό στοιχείο α' μέλη της προηγούμενης παρα¬ 
γράφου ορίζονται από τον οικείο Νομάρχη. Κατά την 
πρώτη συγκρότηση τα ανωτέρω μέλη ορίζονται, σύμφω¬ 
να με τις διατάξεις της παραγράφου 9 του άρθρου δεύτε¬ 
ρου του Ν. 2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη. Αναπληρωτές των δύο 
άλλων τακτικών μελών ορίζονται μόνιμοι υπάλληλοι με 
βαθμό διευθυντή από αυτούς που υπάγονται στην αρμο¬ 
διότητα του υπηρεσιακού συμβουλίου και υπηρετούν στην 
έδρα του. Κατά την πρώτη εφαρμογή τα ανωτέρω δύο ανα¬ 
πληρωματικά μέλη ορίζονται σύμφωνα με την παρ. 9 του 
άρθρου δεύτερου του Ν.2683/1999. Στην περίπτωση που 
προεδρεύει ο αναπληρωτής του προέδρου θα συμμετέχει 
ως τακτικό μέλος ο αναπληρωτής του προεδρεύοντος. 

4. Εισηγητής ορίζεται με απόφαση του Νομάρχη ο προϊ¬ 
στάμενος Δ/ντής υπηρεσίας προσωπικού με αναπληρωτή 
τον προϊστάμενο τμήματος προσωπικού. 

5. Χρέη γραμματέα στο υπηρεσιακό συμβούλιο εκτελεί 
υπάλληλος που ορίζεται με τον αναπλιρωτήτου από τον οικείο 
Νομάρχη. 

6. Η θητείατωνμελώντων Υπηρεσιακών Συμβουλίωνείναι διε¬ 
τής. Κατά την πρώτη εφαρμογή του Νόμου αστού η θητεία των 
μελών των Υπηρεσιακών Συμβουλίων λήγει στις 31.12.2000. 

7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελόσουν μέλη των από 
1.1.1999 υφιστάμενων Υπηρεσιακών Συμβουλίων. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Εως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα, με 
επιφύλαξη των διατάξεων της παρ. 15 του άρθρου δεύτε¬ 
ρου του ίδιου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πληντων αναφερομένων στην παρ. 15 του 
άρθρου δεύτερου του Ν. 2683/1999, και οι οποίες δεν θα 
έχουν κριθεί από αυτό, μέχρι τον ορισμό των μελών του νέ¬ 
ου Υπηρεσιακού Συμβουλίου, κρίνονται από το Υπηρεσιακό 
Συμβούλιο που συγκροτείται με την απόφαση αυτή, χωρίς 
να απαιτείται νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 1 Απριλίου 1999 
Ο Νομάρχης 
ΣΠΥΡΟΣ ΜΑΡΓΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



